Will mir ja wuerklich chli oeppis hend welle gseh vo dene Insle und ueses Budget nid eifach zwei Wuche Böötlifahre zueglah haetti, hend mir ues entschiede, zerscht 6Taeg uf eigeni Fuscht in Galapagos z'verbringe. So sind mir am Zischtig 28.Oktober per Flugi und vielne Zuesatztaxe nach Baltra gfloge. Baltra isch e Insle wo nume de Flughafe und chli Armeegebiet beherberge tuet. Also sind mir sofort wiiter (isch ues garnuet anders uebrig bliebe) und sind mit em Bus / Boot / Bus nach Puerto Ayora uf de Insle Santa Cruz. Das isch s'groeschte Staedtli vo de Galapagos und het oeppe 15'000Einwohner. Es isch zimlich touristisch: jedes zweite Huus isch es Hotel und di Verbliibende en Tauchschopp, es Internetkafi, es Restaurant oder en Souvenierlade.